Sečiansky potok (prítok Dlžínskeho potoka)

Sečiansky potok je vodný tok v Strážovských vrchoch a Hornonitrianskej kotline na území okresu Prievidza. Je to pravostranný prítok Dlžínskeho potoka s dĺžkou približne 6,8 km a je tokom VI. rádu. 

 Priebeh toku 
Potok pramení v juhovýchodnej časti Strážovských vrchov, v geomorfologickom podcelku Malá Magura, na južnom úbočí Hlbokého vrchu (), v nadmorskej výške približne  Od prameňa v zalesnenom údolí pod hrebeňom Malej Magury tečie južným smerom. Pod Flintovým lazom () sa stáča na západ a priberá menší pravostranný prítok z lokality Žiar. Mierne sa stáča na juhozápad a pokračuje popod Malinový diel, kde potok opúšťa Strážovské vrchy a ich podcelok Malá Magura. Lemovaný pobrežnou vegetáciou tečie už Hornonitrianskou kotlinou a jej podcelkom Rudnianska kotlina istý čas na juh. Míňa obec Seč, juhovýchodne od ktorej priberá ľavostranný prítok z lokality Rúbanice a následne sa opäť stáča na juhozápad. Pokračuje k obci Kostolná Ves, na okraji ktorej priberá významný pravostranný prítok od obce Seč. Tu sa stáča na juh a onedlho ústí, v nadmorskej výške približne , do Dlžínskeho potoka. Podľa niektorých podkladov Sečiansky potok pokračuje až pod hrádzu vodnej nádrže Nitrianske Rudno, kde sa vlieva do rieky Nitrica. Nie je podľa nich teda prítokom Dlžínskeho potoka, ale ten je naopak, prítokom Sečianskeho potoka. Potok patrí do širšieho povodia rieky Váh.

Potok pramení a v hornej časti preteká katastrálnym územím obce Seč, neskôr tvorí hranicu s územím Dlžína a napokon prechádza na kataster Kostolnej Vsi. Celou dĺžkou preteká územím okresu Prievidza v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Malá Magura
 Hornonitrianska kotlina, Rudnianska kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Seč (okres Prievidza)
Kategória:Kostolná Ves
Kategória:Dlžín